Luis García Meza

Luis García Meza Tejada (La Paz,  - ib., ) boliviar militar, politikari eta diktadorea izan zen. Boliviako presidentea izan zen 1980ko uztailaren 17tik 1981eko abuztuaren 4ra arte.

 Bizitza 
1947. urtean Akademia Militarrean sartu zen, zaldunerian, eta behin graduazioa lortu zuelarik karrera militarra egin zuen. Hainbat zeregin bete zituen gudarostean, besteak beste Gudarostearen Eskola Militarreko komandante izendatu zuten 1976an, eta 1979an; Natusch koronelaren estatu-kolpearen ondoren, komandante orokor izendatu zuten. Beste estatu-kolpe baten ondoren Errepublikako lehendakaritza hartu zuen, 1980. urtean. Horretarako, Argentinako 601 Inteligentzia Batailoiaren laguntza izan zuen.

"Demokrazia ezartzea eta herritar guztientzako justizia, bakea eta segurtasuna lortzea" zen bere helburua, hasierako hitzaldian esan zuenez, baina bere agintaldian zapalkuntza, ustelkeria eta narkotrafikoaren babesa nagusitu ziren. 1981. urtean, Errepublikako Batzar Orokorraren esku utzi behar izan zuen bere kargua.

1989an Boliviako Kongresuak Luis García Meza atxilotzeko agindua eman zuen, besteak beste, hilketak, jazarpena, narkotrafikoa, Estatuaren konstituzioa ez errespetatzea eta giza eskubideen kontrako erasoak egin izana leporatu ziotelarik. Urte hartan bertan ihes egin zuen, baina, 1994an atxilotu zuten Sao Paulon. Atxiloketa gertatu eta berehala eskatu zuen Boliviak estradizioa, eta bere eskaera onartu zen arren, ezin izan zuten 1995. urtea arte estraditatu. Chonchocoroko espetxean egon zen 1995-2008 bitartean. Osasun arazoak zirela-eta, Cossmilgo ospitale militarrera eraman zuten, eta bertan hil zen 2018an.

 Erreferentziak 

 Ikus, gainera 
 Cóndor operazioa
 Oroimen, Egia eta Justiziarako prozesuak

Kategoria:Boliviako lehendakariak
Kategoria:Boliviako militarrak
Kategoria:Diktadoreak
Kategoria:Boliviako katolikoak
Kategoria:La Pazeko jendea
Kategoria:Gaixotasun kardiobaskularrek hildakoak
Kategoria:Estatu-kolpe bidez boterea eskuratu zuten liderrak